
Σύσταση προσωρινής υπηρεσίας για την αξιοποίηση και 
μετεγκατάσταση στρατοπέδων κο^ίλλες διατάξεις. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο 1 

Σύσταση υπηρεσίας 

Στο Υπουργείο Εθνικής Άμυνας συνιστάται προσω¬ 
ρινή υπηρεσία με την ονομασία * Υπηρεσία Αξιοποίησης 
και Μετεγκατάστασης Στρατοπέδων", η οποία υπάγεται 
απευθείας στον Υπουργό Εθνικής Άμυνας. 

Άρθρο 2 
Αρμοδιότητες 

1. Η συνιστώμενη υπηρεσία έχει ως σκοπό το σχε- 
διασμό, προώθηση, υλοποίηση και διαχείριση του εθνικού 
προγράμματος στρατηγικής αναδιάρθρωσης στρατοπέ¬ 
δων. 

2. Η Υπηρεσία Αξιοποίησης και Μετεγκατάστασης 
Στρατοπέδων έχει τις ακόλουθες αρμοδιότητες: 

α. Προτείνει στον Υπουργό Περιβάλλοντος, Χωρο¬ 
ταξίας και Δημόσιων Έργων (Υ.ΠΕ.ΧΩΑΕ.) τη χωρο- 
θέτηση των νέων στρατοπέδων στο πλαίσιο των τυχόν 
υφιστάμενων χωροταξικών και πολεοδομικών σχεδίων, 
σε συνεργασία με το Γενικό Επιτελείο Στρατού (Γ.Ε.Σ.) 
και το Ταμείο Εθνικής Άμυνας (Τ.ΕΘΆ.). 

β. Εκπονεί ή αναθέτει την εκπόνηση μελετών αξιο¬ 
λόγησης και αξιοποίησης των προς αποδέσμευση χώρων 
των υφιστάμενων στρατοπέδων. 

γ. Εκπονεί σε συνεργασία με το Υπουργείο Περιβάλ¬ 
λοντος, Χωροταξίας και Δημόσιων Εργων (Υ.ΠΕ.ΧΩΑΕ), 
τους Οργανισμούς Τοπικής Αυτοδιοίκησης (Ο.Τ.Α.) ά 
και β’ βαθμίδας και άλλους συναρμόδιους φορείς ή 
αναθέτει την εκπόνηση πολεοδομικών μελετών και με¬ 
λετών χρήσεων γης για τις εκτάσεις στρατοπέδων τα 
οποία βρίσκονται εντός κατοικημένων περιοχών και έχει 
αποφασιστεί η απομάκρυνσή τους. 

δ. Διερευνά και εισηγείται στον Υπουργό Εθνικής 
Αμυνας τους προσφορότερους τρόπους και μέσα χρη¬ 
ματοδότησης για την εκτέλεση του προγράμματος 
στρατηγικής αναδιάταξης στρατοπέδων, και 


ε. Προωθεί, εφαρμόζει και διαχειρίζεται το πρόγραμμα 
στρατηγικής αναδιάταξης στρατοπέδων στα πλαίσια του 
Πρωτοκόλλου Συνεργασίας των Υπουργείων Εθνικής 
Άμυνας και Περιβάλλοντος, Χωροταξίας και Δημόσιων 
Έργων, το οποίο αποτελεί αναπόσπαστο τμήμα του 
παρόντος νόμου και επιβλέπει και συντονίζει τις σχε¬ 
τικές διαδικασίες. 

3. Στο πλαίσιο του ανωτέρω προγράμματος ο Υπουρ¬ 
γός Εθνικής Άμυνας μπορεί κατά περίπτωση να ανα¬ 
θέτει στην υπηρεσία αυτή την προώθηση ή και τη 
διεκπεραίωση συγκεκριμένων επειγόντων έργων. 

4, Η υπηρεσία αυτή εισηγείται στον Υπουργό Εθνικής 
Άμυνας: 

α) τη μεταβίβαση της κυριότητας ή άλλου εμπράγ¬ 
ματου δικαιώματος ή την αξιοποίηση με άλλο πρόσφορο 
τρόπο (όπως εκμίσθωση και παραχώρηση δικαιωμάτων 
με αντάλλαγμα) τμημάτων της ακίνητης περιουσίας του 
Τ.ΕΘ.Α., 

β) τον τρόπο διαχείρισης των πόρων από την πιο 
πάνω μεταβίβαση ή αξιοποίηση, με αποκλειστικό σκοπό 
τη χρηματοδότηση των νέων στρατοπέδων, 

γ) τους προτεινόμενους χώρους για τη δημιουργία 
νέων στρατοπέδων, 

δ) τους τρόπους χρηματοδότησης για την απόκτηση 
των χώρων αυτών και για τη δημιουργία των σχετικών 
εγκαταστάσεων. 


Άρθρο 3 

Διαδικασία πολεοδόμησης στρατοπέδων 

1. Με απόφαση του Υπουργού Περιβάλλοντος, Χω¬ 
ροταξίας και Δημόσιων Έργων, μετά από πρόταση της 
συνιστώμενης υπηρεσίας και μετά από γνώμη του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος (Κ.Σ.Χ.Ο.Π.) επιτρέπεται ο καθορισμός χώρων 
σε εκτός σχεδίων πόλεων και εκτός ορίων οικισμών 
προ του 1923 περιοχές ως "χώρων μετεγκατάστασης 
στρατοπέδων" και ο καθορισμός όρων και περιορισμών 
δόμησης στους χώρους αυτούς. 

Η απόκτηση των ανωτέρω χώρων γίνεται με μέριμνα 
της συνιστώμενης υπηρεσίας και δαπάνες του οικείου 
φορέα, είτε με ελεύθερη συναλλαγή είτε με αναγκαστική 
απαλλοτρίωση κατά τις κείμενες διατάξεις. 

2. Με απόφαση του Υπουργού Περιβάλλοντος, Χω- 

ρόψξίας και Δημόσιων Έργων, μετά από πρόταση της 
συνιστώμενης υπηρεσίας και του οικείου Ο.Τ.Α. και μετά 
από γνώμη του Κεντρικού Συμβουλίου Χωροταξίας, Οι¬ 
κισμού και Περιβάλλοντος, εγκρίνεται η πολεοδόμηση 
των χώρων των στρατοπέδων που απελευθερώνονται, 
στο πλαίσιο του Εθνικού Προγράμματος Στρατηγικής 
Αναδιάταξης Στρατοπέδων. 

Στους χώρους αυτούς επιτρέπεται ο καθορισμός α¬ 
στικών χρήσεων γης, ανεξαρτήτως των ισχυόντων ή 
προβλεπόμενων χρήσεων και όρων δόμησης της πε¬ 
ριοχής (ΓΠΣ, ΖΟΕ κ.λπ.), στη βάση των κατευθύνσεων 
του συναφθέντος πρωτοκόλλου συνεργασίας Υ.ΠΕ.ΧΩ. 
Δ.Ε.-Υ.ΕΘ.Α., που σκοπεύει παράλληλα με την αξιο¬ 
ποίηση των στρατοπέδων από τις Ένοπλες Δυνάμεις 
και στη βελτίωση της ποιότητας ζωής και στην πολεο- 
δομική αναβάθμιση της τοπικής κοινωνίας, με την προϋ¬ 
πόθεση ότι ποσοστό τουλάχιστον 50% των χώρων 
αυτών θα προβλέπεται για κάλυψη αναγκών σε χώρους 
κοινόχρηστου πράσινου και κοινωφελών εξυπηρετή¬ 
σεων. 

3. Το ποσοστό της πολεοδομημένης γης που θα 
αποδοθεί στο Υπουργείο Εθνικής Αμυνας μπορεί να 
είναι στο ίδιο το υπό μελέτη στρατόπεδο ή άλλο ή 
ακόμη και σε άλλη έκταση του Δημοσίου. 

Άρθρο 4 

Οργάνωση και προϊστάμενος 

1. Κατά παρέκκλιση των διατάξεων του ν. 2190/1994 
ο προϊστάμενος της Υπηρεσίας Αξιοποίησης και Με¬ 
τεγκατάστασης Στρατοπέδων διορίζεται με απόφαση 
του Υπουργού Εθνικής Άμυνας με σύμβαση εργασίας 
ιδιωτικού δικαίου διάρκειας τριών (3) ετών, η οποία 
δύναται να ανανεώνεται. 

2. Με προεδρικό διάταγμα, που εκδίδεται μέσα σε 
τρεις (3) μήνες από τη δημοσίευση του νόμου αυτού, 
με πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης, Εθνικής Άμυνας και Οικο¬ 
νομικών, καθορίζονται η έδρα, η διάρκεια λειτουργίας, 
η οργάνωση, η διάρθρωση και η λειτουργία, οι θέσεις 
και η κατάσταση του προσωπικού, η διαδικασία πρόσ¬ 
ληψης και τα τυπικά και ουσιαστικά προσόντα του 
προϊσταμένου της Υπηρεσίας Αξιοποίησης και Μετε¬ 
γκατάστασης Στρατοπέδων, καθώς και η στελέχωση 
της υπηρεσίας αυτής, που μπορεί να γίνει και με 
απόσπαση υπαλλήλων από δημόσιες υπηρεσίες ή άλ¬ 
λους φορείς του δημόσιου τομέα, όπως αυτός προσ¬ 
διορίζεται με τις διατάξεις του άρθρου 51 του ν. 1892/ 
1990, και έχει συμπληρωθεί, τροποποιηθεί και ισχύει. 
Με κοινή απόφαση των Υπουργών Εθνικής Άμυνας και 
Οικονομικών καθορίζεται η αποζημίωση του προϊστα¬ 
μένου της πιο πάνω υπηρεσίας. 

3. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Άμυνας 
και Οικονομικών επιτρέπεται η ανάθεση με σύμβαση 
έργου, εργασιών τεχνικής και επιστημονικής στήριξης 
της Υπηρεσίας Αξιοποίησης και Μετεγκατάστασης 
Στρατοπέδων. Ο αριθμός των συμβάσεων δεν μπορεί 
να υπερβαίνει τις δεκαπέντε (15) υπό τους όρους και 
προϋποθέσεις του άρθρου 6 του ν. 2527/1997. 

Άρθρο 5 

Διαχείριση περιουσίας 

1. Με απόφαση της Διοικούσας Επιτροπής του 
Τ.ΕΘ.Α., ύστερα από εισήγηση της Υπηρεσίας Αξιο¬ 
ποίησης και Μετεγκατάστασης Στρατοπέδων, η οποία 
εγκρίνεται από τον Υπουργό Εθνικής Άμυνας μεταβι¬ 


βάζονται κατά κυριότητα, εκμισθώνονται ή παραχωρού- 
νται κατά χρήση τμήματα γης ακίνητης περιουσίας του 
Τ.ΕΘ.Α. για την προώθηση και.εφαρμογή του ανωτέρω 
προγράμματος, χωρίς να απαιτείται σύμπραξη ή άδεια 
ή έγκριση από οποιαδήποτε άλλη αρχή ή φορέα, κατά 
παρέκκλιση από τις ρυθμίσεις διαχείρισης ή διοίκησης 
της περιουσίας του και από τις κείμενες διατάξεις για 
τα δημόσια κτήματα και τα ακίνητα και κινητά του 
Δημοσίου. Με την ίδια διαδικασία και τις ίδιες παρεκ¬ 
κλίσεις το Τ.ΕΘ.Α. αποκτά ακίνητα τα οποία διατίθενται 
αποκλειστικώς για την προώθηση και εφαρμογή του 
παραπάνω προγράμματος. 

2. Με κοινή απόφαση των Υπουργών Εθνικής Άμυνας, 
Οικονομικών και του αρμόδιου κατά περίπτωση υπουρ¬ 
γού, στην οποία καθορίζονται οι σχετικοί όροι και 
προϋποθέσεις, επιτρέπεται για την εφαρμογή του α¬ 
νωτέρω προγράμματος να παραχωρούνται κατά κυριό¬ 
τητα ή κατά χρήση χωρίς αντάλλαγμα στο Τ.ΕΘ.Α. 
εκτάσεις, ακίνητα και κινητά του Δημοσίου και νομικών 
προσώπων δημοσίου δικαίου για τη δημιουργία νέων 
στρατοπέδων. Αν το ακίνητο ή κινητό που παραχωρείται 
ανήκει σε νομικό πρόσωπο δημοσίου δικαίου, για την 
παραχώρησή του απαιτείται και απόφαση του διοικητικού 
συμβουλίου του. 

3. Οι ανωτέρω μεταβιβάσεις δεν υπόκεινται σε ο- 
ποιοδήποτε τέλος, παρά μόνο στα κατώτατα όρια υ¬ 
ποχρεωτικών αμοιβών που προβλέπονται από τις κεί¬ 
μενες διατάξεις. 

4. Η απόφαση για την παραχώρηση της κυριότητας 
ή της χρήσης ακινήτων μετεγγράφεται στα οικεία βιβλία 
μεταγραφών. 

5. Για τη διάθεση και τη διαχείριση της περιουσίας 
του Τ.ΕΘ.Α., που διατίθεται για την εξυπηρέτηση του 
Εθνικού Προγράμματος Στρατηγικής Αναδιάταξης Στρα¬ 
τοπέδων, σύμφωνα με τις διατάξεις του νόμου αυτού, 
καθώς και των ακινήτων και κινητών που παραχωρούνται 
στο Τ.ΕΘ.Α. κατά χρήση, σύμφωνα με την παράγραφο 
2 δεν εφαρμόζονται ο νόμος για τα δημόσια κτήματα 
και η λοιπή νομοθεσία που διέπει τα ακίνητα και κινητά 
του Δημοσίου. 

6. Οι πόροι που αποκτά το Τ.ΕΘ.Α. από τη μεταβίβαση 
της κυριότητας ή άλλου εμπράγματου δικαιώματος ή 
από την αξιοποίηση με άλλο πρόσφορο τρόπο τμημάτων 
της ακίνητης περιουσίας του, καθώς και οι πόροι που 
προέρχονται από την περαιτέρω διαχείριση των παρα¬ 
πάνω πόρων, διατίθενται αποκλειστικώς και μόνο για 
τη χρηματοδότηση νέων στρατοπέδων. 

Άρθρο 6 

Κάλυψη προκαλούμενης δαπάνης 

Από την ανωτέρω ρύθμιση προκαλείται ετήσια οικο¬ 
νομική επιβάρυνση στον Κρατικό Προϋπολογισμό για 
το έτος 1999, καθώς και για το χρονικό διάστημα των 
πέντε (5) επόμενων ετών ύψους 64.000.000 δρχ. 
(14.000.000 δρχ. για την αποζημίωση του προϊσταμένου 
της και 50.000.000 δρχ. για τα λοιπά λειτουργικά έξοδα), 
η οποία θα βαρύνει ιδιαίτερο τμήμα (ειδικό φορέα) του 
τακτικού προϋπολογισμού του Υπουργείου Εθνικής Α¬ 
μυνας που θα δημιουργηθεί για το οκοπό αυτόν. 

Άρθρο 7 

Με απόφαση του Υπουργού Εθνικής Άμυνας επιτρέ¬ 
πεται η ανάλογη εφαρμογή των διατάξεων των άρθρων 
2, 3 και 5 του παρόντος νόμου και για τα στρατόπεδα 
που ανήκουν στους λοιπούς κλάδους των Ενόπλων 
Δυνάμεων. 

Άρθρο 8 

1. Επιτρέπεται ατον Α.Ο.Ο.Α. κατόπιν απόφασης του 
Διοικητικού του Συμβουλίου (Δ.Σ.), να επενδύει τα κε¬ 
φάλαια του, μέχρι ποσοστού 30%, σε επενδύσεις της 
παρ. 1β και 1γ του άρθρου 40 του ν. 2676/1999, Ως 
κεφάλαια νοούνται τα καθοριζόμενα στην παρ. 3Α του 
ίδιου άρθρου του ως άνω νόμου. 

2. Οι διατάξεις του άρθρου 12 του ν. 2116/1993 και 
του άρθρου 30 του ν. 2224/1994 έχουν εφαρμογή και 
οτα εκτός Αττικής προγράμματα του Αυτόνομου Οικο¬ 
δομικού Οργανισμού Αξιωματικών (Α.Ο.Ο.Α.) για τη δη¬ 
μιουργία και λειτουργία κατοικιών στεγάσεως των μελών 
του. 

3. Οι διατάξεις του άρθρου 26 του ν. 1337/1983, 
όπως τροποποιήθηκε με το άρθρο 8 του ν. 1512/1985 
και το άρθρο 29 του ν. 2224/1994 έχουν εφαρμογή και 
για την ένταξη σε Σχέδιο Πόλης εκτάσεων του Α.Ο.Ο.Α. 
για την υλοποίηση επειγόντων στεγαστικών προγραμ¬ 
μάτων του. 

4. Τα μεταβιβαζόμενα στον Α.Ο.Ο.Α. ακίνητα του 
Ταμείου Εθνικής Αμύνης (Τ.ΕΘ.Α.) βάσει του άρθρου 
17 του αν. 1563/1950 και του Δημοσίου βάσει του 
άρθρου 10 του ν.δ. 2906/1954 παραχωρούνται με κα¬ 
ταβολή τιμήματος που ανέρχεται μέχρι το 60% της 
αντικειμενικής τους αξίας. 

5. Με Απόφαση του Διοικητικού του Συμβουλίου ο 
Α.Ο.Ο.Α. μπορεί να προβαίνει σε αγορά ετοίμων δια¬ 
μερισμάτων από τον Ο.Ε.Κ. ή άλλον φορέα δημόσιο ή 
ιδιωτικό, καθώς και να συμμετέχει σε κοινά στεγαστικά 
προγράμματα με τον Οργανισμό Εργατικής Κατοικίας. 

6. Ο Α.ΟΌ.Α. με απόφαση του Διοικητικού του Συμ¬ 
βουλίου μπορεί να προβαίνει σε αγορά ιδιωτικών εκτά¬ 
σεων με το σύστημα αντιπαροχής οικοπέδων. 

7. Με αποφάσεις του Διοικητικού του Συμβουλίου 
(Δ.Σ.) ο Α.Ο.Ο.Α. μπορεί να εκμισθώνει στα μέλη του 
αδιάθετες κατοικίες, με μηνιαίο μίσθωμα ίσο προς το 
1/400 του κόστους κατασκευής του, όπως υπολογίζεται 
για τη χρέωσή του στα μέλη που αποκτούν την ιδιοκτησία 
κατοικιών που παραχωρούνται από τον Α.Ο.Ο.Α.. Αν η 
κατοικία που εκμισθώνεται προέρχεται από αγορά το 
μίσθωμα υπολογίζεται επί του τιμήματος που καταβλή¬ 
θηκε από τον Α.Ο.Ο.Α. για την αγορά. Το μίσθωμα αυτό 
προσαυξάνεται κατά 3% ετησίως και μπορεί να ανα¬ 
προσαρμόζεται με απόφαση του Υπουργού Εθνικής 
Αμυνας, που εκδίδεται ύστερα από γνώμη του Δ.Σ. του 
Α.Ο.Ο.Α.. 

Ύστερα από την παρέλευση τριετίας και πριν συ¬ 
μπληρωθεί εξαετία από την εκμίσθωση της κατοικίας, 
οι δικαιούχοι μισθωτές έχουν το δικαίωμα σε οποιαδή- 
ποτε χρονική στιγμή, να υποβάλλουν αίτηση στον 
Α.Ο.Ο.Α. με την οποία να ζητούν την απόκτηση της 
κυριότητας της κατοικίας, εφόσον καθ' όλη την προη¬ 
γούμενη περίοδο κατέβαλαν εμπρόθεσμα και κανονικά 
το μίσθωμα και τα αναλογούντα κοινόχρηστα της κα¬ 
τοικίας τους. Για τη μεταβίβαση της κυριότητας πρέπει 
να καταβληθεί εφάπαξ κατά τη σύναψη της σχετικής 
δικαιοπραξίας ποσό ίσο με τη διαφορά μεταξύ του 
ποσού με βάση το οποίο είχε υπολογισθεί αρχικά το 
μηνιαίο μίσθωμα και του συνολικού ποσού των μισθω¬ 
μάτων που έχουν ήδη καταβληθεί. 

Αν δεν υποβληθεί αίτηση για τη μεταβίβαση της 
κυριότητας της εκμισθωμένης κατοικίας, η μίσθωση λήγει 


αυτοδικαίως χωρίς καμία άλλη διατύπωση, μετά παρέ¬ 
λευση έξι (6) ετών από τη σύναψή της ή πλέον αυτών 
μέχρι την επόμενη μετάθεση των δικαιούχων αξιωμα¬ 
τικών. 

8. Με αποφάσεις του Υπουργού Εθνικής Άμυνας που 
εκδίδονται μετά από γνώμη του Δ.Σ. του Α.Ο.Ο.Α. 
καθορίζονται οι όροι, οι προϋποθέσεις και τα κριτήρια 
εκμίσθωσης των κατοικιών, οι διαδικασίες της οριστικής 
παραχώρησης των κατοικιών, καθώς και κάθε αναγκαία 
λεπτομέρεια για την εφαρμογή των διατάξεων του 
άρθρου αυτού. 

9. Τα μέλη του Α.Ο.Ο.Α. που λαμβάνουν δάνειο 
αποκλειστικά από το αποθεματικό κεφάλαιο του 
Α.ΟΌ.Α. για την αγορά, αποπεράτωση και επέκταση 
κατοικίας επιτρέπεται να εξοφλούν εφάπαξ το μη λη¬ 
ξιπρόθεσμο τμήμα του δανείου με έκπτωση 10%, εφόσον 
η εξόφληση γίνει μετά παρέλευση πενταετίας από την 
ημερομηνία σύναψης της δανειακής σύμβασης και προ 
της παρελεύσεως δεκαετίας με την προϋπόθεση ότι 
έχει γίνει εμπρόθεσμα η αποπληρωμή των δόσεων του 
δανείου που αντιστοιχεί στο διάστημα αυτό. 

10. Με αποφάσεις του Υπουργού Εθνικής Άμυνας, 
που εκδίδονται μετά από γνώμη του Δ.Σ. του Α.Ο.Ο.Α. 
ρυθμίζεται κάθε αναγκαία λεπτομέρεια για την εφαρμογή 
των διατάξεων της προηγούμενης παραγράφου. 

Άρθρο 9 

1. Οι πόσης φύσεως ληξιπρόθεσμες υποχρεώσεις της 
ΑΕΕΠ-Κ (ΠΥΡΚΑΛ) προς το Ι.Κ.Α. και λοιπούς ασφα¬ 
λιστικούς οργανισμούς που βεβαιώθηκαν και οφείλονται 
μέχρι τις 31.12.1998 και οι οποτεδήποτε όμοιες και 
μέλλουσες να βεβαιωθούν, που αμφότερες προκύπτουν 
και έχουν σχέση αποκλειστικά και μόνον από τη σχετική 
εφαρμογή από τους ενδιαφερόμενους της διάταξης του 
άρθρου 25 παρ. 7 του ν. 2190/1994, αναλαμβάνονται 
από το Δημόσιο. Από την ισχύ της παρούσας διάταξης 
αίρονται τυχόν αναγκαστικά μέτρα κατά της επιχείρη¬ 
σης, εξαλείφεται το αξιόποινο από την καθυστέρηση 
απόδοσης εισφορών στο Ι.Κ.Α. και λοιπούς ασφαλιστι¬ 
κούς οργανισμούς και χορηγείται ασφαλιστική ενημε¬ 
ρότητα. 

2. Ο τρόπος και ο χρόνος αποπληρωμής και κάθε 
άλλη αναγκαία λεπτομέρεια καθορίζονται με κοινή υ¬ 
πουργική απόφαση των Υπουργών Εθνικής Άμυνας, 
Οικονομικών, Ανάπτυξης, Εργασίας και Κοινωνικών Α¬ 
σφαλίσεων. 

Άρθρο 10 

Η παράγραφος 18 γ’ του άρθρου 3 του ν. 2160/1993 
(ΦΕΚ 118 Α ) καταργείται, η δε αναφερόμενη σε αυτήν 
δημόσια έκταση ΑΒΚ 2653 συνολικής έκτασης 1.360 
στρεμμάτων, που βρίσκεται στη Θέρμη του Νομού Θεσ¬ 
σαλονίκης, χαρακτηρίζεται εφεξής ως στρατιωτική πε¬ 
ριοχή, ανήκοντας κατά χρήση και αρμοδιότητα στην 
Πολεμική Αεροπορία. 

Άρθρο 11 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΘΝΙΚΟ ΠΡΟΓΡΑΜΜΑ 

ΣΤΡΑΤΗΓΙΚΗΣ ΑΝΑΔΙΑΤΑΞΗΣ ΣΤΡΑΤΟΠΕΔΩΝ 

ΑΞΙΟΠΟΙΗΣΗ - ΑΝΑΠΛΑΣΗ 
ΑΠΟΔΕΣΜΕΥΟΜΕΝΩΝ ΕΚΤΑΣΕΩΝ 

ΔΟΜΗ ΚΑΙ ΠΕΡΙΕΧΟΜΕΝΑ ΠΡΩΤΟΚΟΛΛΟΥ 
ΣΥΝΕΡΓΑΣΙΑΣ 

ΕΙΣΑΓΩΓΗ 

Οι λόγοι ΕΘΝΙΚΗΣ ΑΣΦΑΛΕΙΑΣ ΚΑΙ ΑΜΥΝΑΣ που 
επέβαλαν τη νέα οργανωτική δομή των Ενόπλων Δυ¬ 
νάμεων, την οποία αποφάσισε το ΚΥ.Σ.Ε.Α., επιβάλλουν 
την εξεύρεση χωροταξικών λύσεων, που να πληρούν 
τις προϋποθέσεις μεγάλων σύγχρονων στρατοπέδων 
για απόκτηση της απαιτούμενης επιχειρησιακής ετοι¬ 
μότητας. 

Ο στρατωνισμός των αναδιατασσόμενων δυνάμεων 
μέσα στο νέο επιχειρησιακό περιβάλλον πρέπει να γίνει 
σε στρατόπεδα (βάσεις) που να καλύπτουν πλήρως τις 
λειτουργικές και επιχειρησιακές ανάγκες των Μονάδων. 

Ο μεγάλος αριθμός στρατοπέδων που διαθέτουν οι 
Ένοπλες Δυνάμεις, καθώς και ο τρόπος διάταξής τους 
σε όλη την Ελληνική Επικράτεια καθορίστηκε σύμφωνα 
με τα δεδομένα και τις επιχειρησιακές απαιτήσεις πα- 
ρελθουσών δεκαετιών. 

Η υπάρχουσα σήμερα κατάσταση είναι αποτέλεσμα 
της αρχικής σχεδίασης, όπως διαμορφώθηκε μετά τις 
κατά καιρούς επεμβάσεις που επέβαλλαν οι διαφορο¬ 
ποιήσεις των επιχειρησιακών δεδομένων, των κοινωνι¬ 
κών συνθηκών, αλλά και γενικά όλων των παραγόντων 
που επηρεάζουν καθοριστικά τη μεταστάθμευση Μονά¬ 
δων. Ο μεγάλος αριθμός των διάσπαρτων στρατοπέδων 
σε όλο τον Ελλαδικό χώρο, με χωριστές λειτουργίες 
το καθένα, δεν εξυπηρετεί τους επιχειρησιακούς στό¬ 
χους όπως την εκπαίδευση, την αξιοποίηση των σύγ¬ 
χρονων μέσων ασφαλείας, τη σωστή ανάπτυξη των 
σύγχρονων οπλικών συστημάτων και τις συνθήκες δια¬ 
βίωσης του προσωπικού. 

Κατά την εποχή της αρχικής εγκατάστασης των στρα¬ 
τοπέδων οι οικιστικές συγκεντρώσεις της χώρας ήταν 
σαφώς μικρότερου μεγέθους, με όρια αστικού χώρου 
πολύ περιορισμένα σε σχέση με τα σημερινά. Η εγκα¬ 
τάσταση των στρατοπέδων έγινε τότε στην περιφέρεια 
ή έξω από τα όρια του αστικού χώρου, σε θέσεις οι 
οποίες, πέρα από την εξυπηρέτηση αυτών καθ’ εαυτών 
των αναγκών των στρατοπέδων, ήταν και συμβατές με 
τις χρήσεις γης της συγκεκριμένης κάθε φορά περιοχής. 

Με την εξέλιξη της μεταπολεμικής ανάπτυξης (συ¬ 
γκεντρωτισμός, αστυφιλία κ.λπ.) οι πόλεις εξαπλώθηκαν 
με ραγδαίους - και κατά το πλείστον - ανεξέλεγκτους 
ρυθμούς. Αμεση συνέπεια αυτής της εξέλιξης ήταν ο 
εγκλωβισμός των στρατοπέδων μέσα στον αστικό ιστό 
των πόλεων και - στις περισσότερες περιπτώσεις - 
σε άμεση γειτνίαση με χρήσεις ασύμβατες με το σκοπό, 
Τη λειτουργία και τις ανάγκες των στρατοπέδων. 

Παράλληλα, οι ανεξέλεγκτοι ρυθμοί εξάπλωσης των 
πόλεων ελαχιστοποίησαν τη δυνατότητα έγκαιρης ε¬ 
πέμβασης της Πολιτείας για τη διασφάλιση γης, απα¬ 
ραίτητης τόσο υπό μορφή ελεύθερων χώρων αναψυχής 
και πρασίνου, όσο και για την κάλυψη αναγκών κοινω¬ 


νικού εξοπλισμού γης στον αστικό χώρο, η αξία της 
οποίας σήμερα έχει καταστήσει την απόκτησή της από 
την πολιτεία απαγορευτική. 

Με την επιχείρηση πολεοδομικής ανασυγκρότησης 
(Ε.Π.Α.-ν.1337/1983) και μέσω των Γενικών Πολεοδο¬ 
μιών Σχεδίων έχει ήδη προβλεφθεί η σταδιακή απο¬ 
μάκρυνση των περισσότερων από τα στρατόπεδα που 
βρίσκονται μέσα στις πόλεις και η απόδοση του χώρου 
τους σε χρήστες πρασίνου και κοινωνικών λειτουργιών. 
Η υλοποίηση, όμως, αυτού του σχεδιασμού προσέκρουσε 
σοβαρά στο θέμα ανεύρεσης πόρων, απαιτούμενων 
τόσο για τη μετεγκατάσταση των στρατοπέδων, όσο 
και για τη δημιουργία πρασίνου και εγκαταστάσεων 
κοινωνικού εξοπλισμού. 

Οι σύγχρονες απαιτήσεις για την αναβάθμιση των 
πόλεων και τη βελτίωση της ποιότητας ζωής των 
κατοίκων απαιτεί - επιβάλλει την απομάκρυνση των 
στρατοπέδων: 

- τόσο γιατί οι χρήσεις τους δεν είναι συμβατές με 
τη χρήση της κατοικίας, 

- όσο και γιατί με την απομάκρυνσή τους προσδοκά- 
ται-αναμένεται να δημιουργηθούν οι κατάλ^λες προϋ¬ 
ποθέσεις για την απόκτηση χώρων και την ανάπτυξη 
σε αυτούς χρήσεων πρασίνου, αναψυχής αλλά και υ¬ 
ποδομής για χώρους κοινωνικού εξοπλισμού. 

Το κόστος όμως της απομάκρυνσης των στρατοπέδων 
και της δημιουργίας νέων μεγάλων σύγχρονων στρα¬ 
τοπέδων είναι σημαντικό, ύψους πολλών δεκάδων δισ. 
δραχμών. Το κόστος αυτό δεν είναι δυνατόν να ανα- 
ληφθεί από τη Στρατιωτική Υπηρεσία και τον Κρατικό 
Προϋπολογισμό υπό τις παρούσες οικονομικές συνθή¬ 
κες ούτε ακόμη σε μακροπρόθεσμο σχεδίασμά. 

Προοπτική χρηματοδότησης για μετεγκατάσταση 
στρατοπέδων ή ανάπλαση παλαιών στρατιωτικών εγκα¬ 
ταστάσεων από την Ε.Ε. ή το ΝΑΤΟ δεν υπάρχει στο 
ορατό μέλλον. 

Παράλληλα η απόκτηση των χώρων των μεταφερό- 
μενων στρατοπέδων, από τους οργανισμούς κοινής 
ωφέλειας ή τους Ο.Τ.Α., επ' ωφελεία των οποίων θα 
διατεθεί μέρος των αποδεσμευόμενων εκτάσεων, με 
άμεσο τρόπο (αγορά, απαλλοτρίωση κ.λπ.) δεν ανα¬ 
μένεται να είναι αποτελεσματική με τις παρούσες οι¬ 
κονομικές δυνατότητες των Ο.Τ.Α. ([δεδομένου ότι αυ¬ 
τός ήταν ο κύριος λόγος μη εφαρμογής των παλαιών 
(προ του ν. 1337/1983) ρυμοτομικών σχεδίων^ 

Εξάλλου μια ρύθμιση τέτοιας εμβέλειας πρέπει να 
αντιμετωπισθεί μέσα στα γενικότερα πολεοδομικά και 
οικονομικά πλαίσια, σύμφωνα με το σύγχρονο θεσμικό 
πλαίσιο, αξιοποιώντας όλες τις δυνατότητες, καθώς και 
τις σύγχρονες πολεοδομικές παραμέτρους, για την 
υλοποίηση του προγράμματος και την εξεύρεση οικο¬ 
νομικών πόρων, αποκλειομένου του δανεισμού, που θα 
διευρύνει το Δημόσιο Χρέος. 

Για τους παραπάνω λόγους αποφασίζεται να προω¬ 
θηθεί από τα Υπουργεία Εθνικής Αμυνας και Περιβάλ¬ 
λοντος, Χωροταξίας και Δημόσιων Έργων ένα ολοκλη¬ 
ρωμένο εθνικό πρόγραμμα για τη μετεγκατάσταση των 
στρατοπέδων και την ταυτόχρονη αναβάθμιση των α¬ 
στικών συγκροτημάτων. 

ΣΤΟΧΟΣ ΤΟΥ ΠΡΟΓΡΑΜΜΑΤΟΣ 

Το Πρόγραμμα Απομάκρυνσης των Στρατοπέδων από 
τα αστικά κέντρα και μετεγκατάστασής τους σε νέες 
θέσεις αναφέρεται στο σύνολο της Χώρας και στοχεύει 
πρωτίστως στην κάλυψη των σύγχρονων και μακρο- 

πρόθεσμων επιχειρησιακών αναγκών του Υπουργείου 
Εθνικής Αμυνας για την Εθνική Αοψάλεια και Αμυνα, 
και παράλληλα, στη βελτίωση των περιβαλλοντικών 
συνθηκών, στην αναβάθμιση της ποιότητας ζωής και 
στην αποκατάσταση της συνέχειας και εύρυθμης λει¬ 
τουργίας του αστικού χώρου. 

ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 

Για το σχεδιασμό και την υλοποίηση του Προγράμ¬ 
ματος συμφωνείται πλαίσιο συνεργασίας των Υπουρ¬ 
γείων Εθνικής Άμυνας και Περιβάλλοντος, Χωροταξίας 
και Δημόσιων Έργων. 

Από την πλευρά του Υπουργείου Εθνικής Αμυνας, 
για το σχεδίασμά και τη διαχείριση του όλου Προγράμ¬ 
ματος ιδρύεται ειδική υπηρεσία η οποία θα υπάγεται 
απευθείας στον Υπουργό Εθνικής Αμυνας. 

Η ειδική αυτή υπηρεσία θα είναι ευέλικτη και θα 
λειτουργεί με ιδιωτικοοικονομικά κριτήρια, ώστε να ε¬ 
ξασφαλίζεται ταχύτητα ενεργειών, αποτελεσματικότητα 
στην επίτευξη των επί μέρους στόχων και ελαχιστο- 
ποίηση του κόστους διαχείρισης. 

Από την πλευρά του Υπουργείου Περιβάλλοντος, 
Χωροταξίας και Δημόσιων Εργων, ο σχεδιασμός και η 
προώθηση του Προγράμματος θα γίνεται: 

Από το Υπουργείο Περιβάλλοντος, Χωροταξίας και 
Δημόσιων Έργων - Διεύθυνση Πολεοδομικού Σχεδια- 
σμού για τα στρατόπεδα που βρίσκονται σε όλα τα 
αστικά κέντρα της Χώρας, καθώς και γι' αυτά της 
Περιφέρειας Αττικής και του Νομού Θεσσαλονίκης, για 
τα θέματα αρμοδιότητάς της. 

Από τον Οργανισμό Ρυθμιστικού Σχεδίου Αθήνας για 
τα στρατόπεδα που βρίσκονται στην Περιφέρεια Αττικής, 
για τα θέματα αρμοδιότητάς του. 

Από τον Οργανισμό Ρυθμιστικού Σχεδίου Θεσσαλο¬ 
νίκης για τα στρατόπεδα που βρίσκονται στο Νομό 
Θεσσαλονίκης, για τα θέματα αρμοδιότητάς του. 

Από τους Οργανισμούς Ρυθμιστικών Σχεδίων άλλων 
αστικών κέντρων της Χώρας, όταν αυτοί ιδρυθούν στα 
πλαίσια των διατάξεων του ν. 2508/1997 “Βιώσιμη οι¬ 
κιστική ανάπτυξη των πόλεων και οικισμών της Χώρας 
και άλλες διατάξεις* για τα θέματα αρμοδιότητάς τους. 

Είναι δυνατή η σύσταση Επιτροπών ή Ομάδων Ερ¬ 
γασίας μεταξύ των δύο Υπουργείων ή και άλλων Υ¬ 
πουργείων και φορέων για την κατά περίπτωση αντι¬ 
μετώπιση ειδικών θεμάτων. 

ΑΡΧΕΣ ΤΟΥ ΠΡΟΓΡΑΜΜΑΤΟΣ 

Η διερεύνηση του θέματος της απομάκρυνσης γίνεται 
, ,ανά στρατόπεδο ή ομάδα στρατοπέδων, ανάλογα με 
τις επιχειρησιακές ανάγκες του Υπουργείου Εθνικής * 
Αμυνας και τις πολεοδομικές συνθήκες του κάθε αστι¬ 
κού κέντρου. 

Η έρευνα για την ανεύρεση νέων θέσεων εγκατά¬ 
στασης των στρατοπέδων γίνεται κατ’ αρχήν για τις 
διαθέσιμες εκτάσεις του Δημοσίου και των Ο.Τ.Α. στην 
κάθε περιοχή. Εφόσον αυτές δεν υπάρχουν ή κρίνονται 
ακατάλληλες τόσο ως προς τις επιχειρησιακές ανάγκες 
του Υπουργείου Εθνικής Αμυνας, όσο και ως προς τα 
χωροταξικά και πολεοδομικά κριτήρια, τότε η έρευνα 
στρέφεται σε απόκτηση ιδιωτικών εκτάσεων. 

Οι χώροι των υπό μετεγκατάσταση στρατοπέδων είναι 
δυνατόν να πολεοδομηθούν με χρήσεις ελεύθερων 
χώρων, πρασίνου, κοινωνικών λειτουργιών αλλά και 
άλλων αστικών χρήσεων, ανεξαρτήτως των προβλεπο- 


μένων από τα εγκεκριμένα Γενικά Πολεοδομικά Σχέδια, 
με δυνατότητες οικονομικής απόδοσης, ώστε να αντί- 
μετωπισθεί το μεγαλύτερο δυνατό μέρος του κόστους 
μετεγκατάστασης. Επίαης μπορούν να προβλεφθούν 
χρήσεις στρατιωτικών υπηρεσιών και αστικές χρήσεις 

Για τις τελευταίες αυτές χρήσεις, διατίθεται τμήμα 
της συνολικής έκτασης το οποίο θα προσδιορίζεται από 
τα πολεοδομικά δεδομένα και τις ανάγκες της συγκε¬ 
κριμένης περιοχής. Η πολεοδόμηση γίνεται σύμφωνα 
με τις κείμενες πολεοδομικές διατάξεις. Σε περίπτωση 
ομάδας στρατοπέδων, το ποσοστό δυνατότητας πο¬ 
λεοδόμησης υπολογίζεται για το σύνολο της έκτασης 
όλων των στρατοπέδων της ομάδας, ενώ είναι δυνατή 
η κατανομή του στους διάφορους χώρους της ομάδας 
ανάλογα με τις πολεοδομικές συνθήκες της κάθε πε- 
ριοχής. 

Το τμήμα του στρατοπέδου που πολεοδομείται με 
άλλες αστικές χρήσεις παραμένει ή περιέρχεται στην 
ιδιοκτησία του Υπουργείου Εθνικής Αμυνας και η δια¬ 
χείρισή του γίνεται από τους αρμόδιους φορείς, ενώ η 
ειδική υπηρεσία έχει εισηγητικό ρόλο. Στο υπόλοιπο 
τμήμα καθορίζονται χρήσεις πρασίνου, αναψυχής και 
κοινωνικού εξοπλισμού. Η εμβέλεια, ο χαρακτήρας και 
η ένταση των χρήσεων αυτών (δηλ. τοπικού ή υπέρ- 
τοπικού χαρακτήρα) αποτελούν καθοριστικές παραμέ¬ 
τρους για τη μεταβίβαση της κυριότητας και διαχείρισης 
του τμήματος αυτού από το Δημόσιο στην οικεία τοπική 
αυτοδιοίκηση (Α’ ή Β’ βαθμού αντίστοιχα). 

Οι πόροι από τη διαχείριση της πολεοδομημένης γης 
διατίθενται αποκλειστικά για να συντελεστεί η μετε¬ 
γκατάσταση του/των στρατοπέδων και με έκταση ανα¬ 
φοράς στο συγκεκριμένο κάθε φορά αστικό κέντρο. 

ΠΛΑΙΣΙΟ ΣΥΝΕΡΓΑΣΙΑΣ 

Στο πλαίσιο συνεργασίας Υπουργείου Εθνικής Αμυνας 
- Υπουργείου Περιβάλλοντος, Χωροταξίας και Δημόσιων 
Έργων, περιλαμβάνονται: 

- Η καταγραφή και ταξινόμηση των στρατοπέδων που 
θα αποδεσμευθούν και ο καθορισμός προτεραιοτήτων. 

- Ο προσδιορισμός του κόστους μετεγκατάστασης 
από το Υπουργείο Εθνικής Αμυνας. 

- Η εξεύρεση νέων θέσεων εγκατάστασης. 

- Ο καθορισμός χρήσεων γης στους χώρους που 
απομένουν μετά την απομάκρυνση των στρατοπέδων 
από το Υπουργείο Περιβάλλοντος, Χωροταξίας και Δη¬ 
μόσιων Έργων και τους Οργανισμούς Ρ.Σ. Αθήνας και 
Θεσσαλονίκης. 

- Ο προσδιορισμός των συνολικών πόρων που δύ- 
νανται να εξασφαλιστούν μέσω της πολεοδόμησης με 
την επιδίωξη κατά το δυνατόν ισοσκελισμού του κόστους 
μετεγκατάστασης. 

- Η μεθοδολογία, οι προδιαγραφές, η επίβλεψη και 
οι δαπάνες εκπόνησης των απαραίτητων μελετών, κατά 
τρόπο που να εξασφαλίζεται η σύμφωνη γνώμη του 
Υπουργείου Περιβάλλοντος, Χωροταξίας και Δημόσιων 
Έργων και των Οργανισμών για την έγκριση της πο- 
λεοδομικής μελέτης. 

- Η προώθηση των απαιτούμενων νομοθετικών ρυθ¬ 
μίσεων που πιθανά θα απαιτηθούν. 

Πιστεύουμε ότι το πρόγραμμα που προωθούμε απο¬ 
τελεί ολοκ^ρωμένη και πλέον αποτελεσματική παρέμ¬ 
βαση, που στο δυνατό συντομότερο χρόνο θα αναβαθ¬ 
μίσει σημαντικά και το στρατιωτικό δυναμικό της Χώρας 
και θα συμβάλλει στην αναβάθμιση των αστικών κέντρων, 

στην κοινωνική ανάπτυξη και στη βελτίωση της ποιό¬ 
τητας ζωής των κατοίκων, αξιοποιώντας υπάρχοντες 
πόρους, που άλλως παραμένουν αναξιοποίητοι αλλά 
και προκαλούν επιπλέον δυσμενείς συνθήκες λειτουρ¬ 
γίας, τόσο των ίδιων των στρατοπέδων όσο και των 
αστικών περιοχών. 

Παράλληλα θα υπάρξουν και άλλες ωφέλειες, όπως 
βελτίωση των περιβαλλοντικών συνθηκών και αναβάθ¬ 
μιση της ποιότητας ζωής, προγραμματισμένη και δε¬ 
σμευτική χρήση των αποδεσμευόμενων εκτάσεων των 
στρατοπέδων, παρεμβάσεις σπς αξίες γης των πόλεων, 


μεγάλο μελετητικό και κατασκευαστικό αντικείμενο (νέες 
θέσεις εργασίας) κ.λπ.. 

Αθήνα, Οκτώβριος 1998 

Ο ΥΠΟΥΡΓΟΣ Ο ΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΠΕΡΙΒΑΛΛΟΝΤΟΣ. 

ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 


Απ. - Αθ. Τσοχατζόπουλος Κ. Λαλιώτης 


Κράτο 0 ^^ 0 ^ ^ δΓ ^ 0σ * ευσΓ ^ του πα Ρ0ντ°ς στην Εφημερίδα της Κυβερνήσεως και την εκτέλεσή του ως Νόμου του 


Αθήνα, 22 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Α. ΤΣΟΧΑΤΖΟΠΟΥΛΟΣ Γ. ΠΑΠΑΝΤΩΝΙΟΥ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΠΕΩΡΠΑΣ 

Γ. ΑΝΩΜΕΡΙΤΗΣ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΐΩΑΝΝΟΥ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 26 Οκτωβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.6ΐ.9Γ 
β-ηπΘϊΙ: ννβΐ3Γη3δΐΘΓ @ βί.ςΐΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ:Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ “ Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ £ σε χ(δ ε ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 >> 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα ατο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.Ο0Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























